CELEX: 32022R0877
Language: fi
Date: 2022-06-03 00:00:00
Title: Neuvoston asetus (EU) 2022/877, annettu 3 päivänä kesäkuuta 2022, Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä annetun asetuksen (EY) N:o 765/2006 muuttamisesta

3.6.2022   
               
               
                  FI
               
               
                  Euroopan unionin virallinen lehti
               
               
                  L 153/11
               
            
         NEUVOSTON ASETUS (EU) 2022/877,
         annettu 3 päivänä kesäkuuta 2022,
         Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä annetun asetuksen (EY) N:o 765/2006 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä 15 päivänä lokakuuta 2012 annetun neuvoston päätöksen 2012/642/YUTP (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvosto antoi 18 päivänä toukokuuta 2006 asetuksen (EY) N:o 765/2006 (2).
                  
               
                     (2)
                  
                  
                     Asetuksella (EY) N:o 765/2006 pannaan täytäntöön päätöksessä 2012/642/YUTP säädetyt toimenpiteet.
                  
               
                     (3)
                  
                  
                     Neuvoston päätöksellä (YUTP) 2022/882 (3) laajennetaan pakotteiden soveltamisalaa 24 päivänä maaliskuuta 2022 kokoontuneen Eurooppa-neuvoston päätelmien täytäntöönpanon jatkamiseksi sen johdosta, että Valko-Venäjä on osallistunut Venäjän Ukrainaan kohdistamaan tuomittavaan ja laittomaan sotilaalliseen hyökkäykseen, joka kansainvälisen oikeuden mukaan katsotaan aseelliseksi hyökkäykseksi.
                  
               
                     (4)
                  
                  
                     Tilanteen vakavuuden vuoksi on välttämätöntä toteuttaa lisätoimenpiteitä. Sen vuoksi päätöksellä (YUTP) 2022/882 laajennettiin luetteloa niistä yhteisöistä, joihin sovelletaan kaksikäyttötuotteiden ja -teknologian sekä sellaisten tuotteiden ja sellaisen teknologian, jotka voisivat edistää Valko-Venäjän sotilaallista ja teknologista kehittämistä tai puolustus- ja turvallisuusalan kehittämistä, myyntiin, toimitukseen, siirtoon tai vientiin liittyviä lupia koskevia rajoituksia. Päätöksellä (YUTP) 2022/882 laajennetaan myös luetteloa niistä valkovenäläisistä luottolaitoksista ja niiden valkovenäläisistä tytäryhtiöistä, joihin sovelletaan rahoitustietojen vaihtoon käytettävien erikoistuneiden rahaliikenteen sanomanvälityspalvelujen tarjoamista koskevia rajoittavia toimenpiteitä.
                  
               
                     (5)
                  
                  
                     Asetus (EY) N:o 765/2006 olisi sen vuoksi muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EY) N:o 765/2006 seuraavasti:
            
                        1)
                     
                     
                        korvataan 1 z b artikla seuraavasti:
                        
                           ”Artikla 1 z b
                           
                              1.   Kielletään rahoitustietojen vaihtoon käytettävien erikoistuneiden rahaliikenteen sanomanvälityspalvelujen tarjoaminen liitteessä XV luetelluille oikeushenkilöille, yhteisöille tai elimille tai sellaisille Valko-Venäjälle sijoittautuneille oikeushenkilöille, yhteisöille tai elimille, joiden omistusoikeuksista liitteessä XV lueteltu yhteisö omistaa suoraan tai välillisesti yli 50 prosenttia.
                           
                           
                              2.   Edellä 1 kohdassa säädettyä kieltoa sovelletaan kuhunkin liitteessä XV tarkoitettuun oikeushenkilöön, yhteisöön tai elimeen kyseisessä liitteessä mainitusta päivästä alkaen. Kieltoa sovelletaan kyseisestä samasta päivästä kaikkiin Valko-Venäjälle sijoittautuneisiin oikeushenkilöihin, yhteisöihin tai elimiin, joiden omistusoikeuksista liitteessä XV lueteltu yhteisö omistaa suoraan tai välillisesti yli 50 prosenttia.”;
                           
                        
                     
                  
                        2)
                     
                     
                        korvataan 9 artiklan 1 kohta seuraavasti:
                        
                           ”1.   Jäsenvaltioiden on säädettävä tämän asetuksen säännösten rikkomisesta sovellettavista seuraamuksista, myös tarvittaessa rikosoikeudellisista seuraamuksista, ja toteutettava kaikki tarvittavat toimenpiteet sen varmistamiseksi, että ne pannaan täytäntöön. Seuraamusten on oltava tehokkaita, oikeasuhteisia ja varoittavia. Jäsenvaltioiden on myös säädettävä asianmukaisista toimenpiteistä tällaisen rikkomisen tuottaman hyödyn takavarikoimiseksi.”;
                        
                     
                  
                        3)
                     
                     
                        korvataan asetuksen (EY) N:o 765/2006 liite V tämän asetuksen liitteessä I olevalla tekstillä;
                     
                  
                        4)
                     
                     
                        korvataan asetuksen (EY) N:o 765/2006 liite XV tämän asetuksen liitteessä II olevalla tekstillä.
                     
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2022.
            
               
                  Neuvoston puolesta
               
               
                  Puheenjohtaja
               
               C. COLONNA
            
         
         
            (1)  EUVL L 285, 17.10.2012, s. 1.
         
            (2)  Neuvoston asetus (EY) N:o 765/2006, annettu 18 päivänä toukokuuta 2006, Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä (EUVL L 134, 20.5.2006, s. 1).
         
            (3)  Neuvoston päätös (YUTP) 2022/882, annettu 3 päivänä kesäkuuta 2022, Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä annetun asetuksen 2012/642/YUTP muuttamisesta (EUVL L 153, 3.6.2022).
      
      
         
            LIITE I
            
               
                  
                     ”LIITE V
                     
                        LUETTELO 1 e ARTIKLAN 7 KOHDASSA, 1 f ARTIKLAN 7 KOHDASSA JA 1 f a ARTIKLAN 1 KOHDASSA TARKOITETUISTA LUONNOLLISISTA HENKILÖISTÄ TAI OIKEUSHENKILÖISTÄ
                     
                     Valko-Venäjän puolustusministeriö
                     140 Repair Plant JSC
                     558 Aircraft Repair Plant JSC
                     2566 Radioelectronic Armament Repair Plant JSC
                     AGAT – Control Systems, JSC – Geoinformation Control Systems Holdingin hallinnointiyhtiö
                     AGAT – Electromechanical Plant OJSC
                     AGAT – SYSTEM
                     ATE – Engineering LLC
                     BelOMO Holding
                     Belspetsvneshtechnika SFTUE
                     Beltechexport, CJSC
                     BSVT-New Technologies
                     Gomelin alueen toimeenpanevan komitean sisäasiainosasto
                     Valko-Venäjän tasavallan sisäasiainministeriön sisäiset joukot
                     KGB Alpha
                     Kidma Tech OJSC
                     Minotor-Service
                     Minsk Wheeled Tractor Plant
                     Oboronnye Initsiativy LLC
                     OJS KB Radar Managing Company
                     Peleng JSC
                     Valko-Venäjän tasavallan sotilasteollisuudesta vastaava valtion viranomainen
                     Valko-Venäjän tasavallan valtion turvallisuuskomitea
                     Transaviaexport Airlines, JSC
                     Volatavto OJSC
                  
               ”.
         
      
      
         
            LIITE II
            
               
                  
                     ”LIITE XV
                     
                        LUETTELO 1 z b ARTIKLASSA TARKOITETUISTA OIKEUSHENKILÖISTÄ, YHTEISÖISTÄ JA ELIMISTÄ
                     
                     
                                 Oikeushenkilön, yhteisön tai elimen nimi
                              
                              
                                 Soveltamispäivä
                              
                           
                                 Belagroprombank
                              
                              
                                 20. maaliskuuta 2022
                              
                           
                                 Bank Dabrabyt
                              
                              
                                 20. maaliskuuta 2022
                              
                           
                                 Valko-Venäjän tasavallan kehityspankki
                              
                              
                                 20. maaliskuuta 2022
                              
                           
                                 Belinvestbank (Valko-Venäjän kehitys- ja jälleenrakennuspankki)
                              
                              
                                 14. kesäkuuta 2022
                              
                           
               ”